తెలంగాణలో మహిళా తహసీల్దార్ దారుణహత్య WATCH LIVE TV
ధోనీనే కెప్టెన్సీ నుంచి తీసేశారు..!
గత ఐపీఎల్‌లో కెప్టెన్‌గా ఫెయిల్ అయిన ధోనిపై వేటు వేసిన ఫ్రాంఛైజీ
TNN | Updated:
Feb 19, 2017, 01:53PM IST
భారత మాజీ కెప్టెన్ మహేంద్రసింగ్ ధోనికి అతని ఐపీఎల్ జట్టు రైజింగ్ పుణె సూపర్ జైంట్స్ ఫ్రాంఛైజీ ఊహించని షాకిచ్చింది. గత సీజన్&zwnj;లో పేలవ ప్రదర్శనను కారణంగా చూపుతూ ధోనీని కెప్టెన్సీ బాధ్యతల నుంచి తప్పించింది. అతని స్థానంలో ఆస్ట్రేలియా కెప్టెన్ స్టీవ్ స్మిత్&zwnj;కి నాయకత్వ బాధ్యతలు అప్పగించింది. ఐపీఎల్-9 సీజన్&zwnj;లో రైజింగ్ పుణె జట్టు వరుస ఓటములతో చివరి నుంచి రెండో స్థానానికే పరిమితమైంది. దీంతో ​ధోనీ కెప్టెన్&zwnj;గా తీవ్ర విమర్శలు ఎదుర్కొవాల్సి వచ్చింది. ఏప్రిల్ 5 నుంచి ఐపీఎల్ పదో సీజన్&zwnj; ఆరంభంకానుంది.
మ్యాచ్ ఫిక్సింగ్ ఆరోపణలతో ఐపీఎల్ నుంచి రెండేళ్ల పాటు నిషేధానికి గురైన చెన్నై సూపర్ కింగ్స్&zwnj;ని రెండు సార్లు విజేత నిలిపిన ధోని.. గత ఏడాది మాత్రం మునుపటి నాయకత్వ ప్రతిభను ప్రదర్శించలేకపోయాడు. జట్టు కొత్తది కావడం.. ప్రధాన ఆటగాళ్లు టోర్నీ మధ్యలోనే గాయాలతో దూరమవడం జట్టుపై ప్రభావితం చూపింది. ఆటను పూర్తి స్థాయిలో ఆస్వాదించాలనే ఉద్దేశంతో భారత వన్డే, టీ20 జట్టు కెప్టెన్సీ నుంచి కూడా ధోని ఇటీవల తప్పుకున్న విషయం తెలిసిందే.